RESOLUCIÓN do 19 de febreiro de 2014, da Dirección Xeral de Innovación e Xestión da Saúde Pública, pola que se fai pública a celebración dun curso homologado de nivel cualificado para a obtención do carné de aplicador/manipulador de biocidas.
Consellería de Sanidade — III. Outras disposicións — 05/03/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, pola que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo lles comunicarán aos organismos responsables na Comunidade Autónoma a homologación dos ditos cursos e, no seu artigo 9, a obrigatoriedade de que o organismo oficial responsable publique, no Diario Oficial de Galicia, a información correspondente a cada curso que se vai celebrar.
En consecuencia, anúnciase a celebración dun curso de aplicador/manipulador de biocidas, nivel cualificado, homologado polas direccións xerais de Saúde Pública do Ministerio de Sanidade e Consumo e de Agricultura do Ministerio de Agricultura, Pesca e Alimentación, solicitado pola entidade Academia A Mariña, de acordo coas seguintes bases:
1. Denominación do curso.
Curso para a capacitación de aplicadores/manipuladores de produtos biocidas. Nivel cualificado.
2. Entidade organizadora.
Academia A Mariña.
3. Datas.
Marzo 2014: 20, 21, 27, 28.
Abril 2014: 3, 4, 10, 11.
4. Lugar de celebración.
INTEC
Avenida da Mahía, nº 106, baixo, Bertamiráns
15220 Ames (A Coruña)
5. Número de prazas.
Máximo 30 alumnos.
6. Dirixido a.
Todo o persoal auxiliar das empresas que apliquen e/ou manipulen produtos biocidas, non clasificados como moi tóxicos.
7. Criterios de selección.
Por rigorosa orde de recepción da solicitude de inscrición.
8. Presentación de solicitudes.
Solicitude segundo modelo anexo I.
9. Programa.
10. Certificado de superación do curso.
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e, en caso de superalas, expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel cualificado.
Santiago de Compostela, 19 de febreiro de 2014
Entidade organizadora: Academia A Mariña.
Datas:
Marzo 2014: 20, 21, 27, 28.
Abril 2014: 3, 4, 10, 11.
Lugar de celebración do curso:
Duración:
60 horas teórico/prácticas.
Horario:
Das 10.00 ás 14.00 horas e das 16.00 ás 20.00 horas, agás o día 11 de abril, que será das 10.00 ás 14.00 horas.
Nº de prazas:
Máximo 30 alumnos.
Presentación de solicitudes:
Enviarase a ficha de inscrición á Academia A Mariña. Avenida Arcadio Pardiñas, 44, entresollado 27880 Burela (Lugo), á atención de Ramón Hermida Pumares.
Teléfono: 982 58 50 98, fax: 982 57 51 01, correo electrónico: formacion@amarina.org, xunto con:
• Fotocopia do DNI, copia da folla de inscrición e xustificante de ingreso na conta Academia A Mariña de NovaGalicia Banco, co número 2080 0109 17 3040018023.
Criterio de selección:
Por rigorosa orde de recepción da solicitude xunto co xustificante de pagamento.